**Dorogi Többcélú Kistérségi Társulás**

2510 Dorog, Bécsi u. 71. Tel./Fax: 33/431-299

E-mail: kisterseg@dorog.hu

**Előterjesztés**

a Dorogi Többcélú Kistérségi Társulás 2015. december 10-i társulási tanácsi ülésére

**Tárgy:** A Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III.9.) önkormányzati rendelet módosítása.

**Tisztelt Társulási Tanács!**

Rendeletünk értelmében a Térségi Szociális Alapellátó Szolgálat keretében az alábbi személyes gondoskodást nyújtó ellátások vehetők igénybe:

* Házi segítségnyújtás
* Étkeztetés,
* Nappali ellátás.

A szociális igazgatásról és szociális ellátásokról szóló 1993. évi III. törvény 92/B. § (1) bekezdés a) pontja értelében a személyes gondoskodást nyújtó szociális intézmény fenntartója konkrét összegben meghatározza az intézményi térítési díjat.

Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, a közös költségelemek szolgáltatásonkénti közvetlen költségeinek arányában történő megosztásával.

Fentiek értelmében szükséges felülvizsgálni a 2016. január 1-től fizetendő térítési díjak összegét. A házi segítségnyújtás esetében a térítési díjat a prognosztizált inflációs ráta, a tervezett minimálbéremelés, valamint a rezsiköltségek várható pénzügyi hatása miatt 4%-kal javasolt megemelni. A szociális étkeztetés esetében a javasolt áremelés 2%, összhangban vásárolt élelmezést biztosító szolgáltató díjainak emelésével.

A nappali ellátás esetében térítési díja jelenleg 50.-Ft/fő/nap, melyet nem javasolt emelni, mivel az inflációs hatás érvényesítése elhanyagolható összeget tenne ki.

A javasolt áremelések következtében megállapításra kerülő intézményi térítési díjak nem haladják meg a tervezett szolgáltatási önköltség alapján számított összeget.

A térítési díjak mellett módosításra kerültek a rendeletben egyes a jogszabályi hivatkozások, telephelyek címei, szövegértelmezési pontosítások.

Kérem a Tisztelt Társulási Tanácsot, hogy az előterjesztést megtárgyalni és elfogadni szíveskedjen!

**Határozati javaslat:**

A Dorogi Többcélú Kistérségi Társulás társulási tanácsa felkéri a tagtelepülések Képviselő-testületeit, hogy a Dorog és Térsége Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III.9.) önkormányzati rendelet melléklet szerinti módosításához hozzájárulni szíveskedjenek.

**Felelős:** Dr. Tittmann János elnök

**Határidő:** azonnal

Dorog, 2015. december 3.

Dr.Tittmann János s.k.

elnök